83 



Blomster, der sidder i Knipper i Bladhjørnerne paa korte Stilke; 

 de er firtallige i alle deres Dele (Fig. 2). Frugten, der modnes 

 sent paa Efteraaret og bliver siddende langt ind i Vinteren, er en 

 smukt rød Stenfrugt (Fig. 3) med fire, noget furede Stene (Fig. 

 5—6). De ædes af Fuglene, der besørger Frøspredningen. 



Naar man ser paa Blomsterne (Fig. 2), synes de at være 

 tvekønnede; men det viser sig — bl. a. derved, at visse Individer, 

 uagtet de blomstrer rigeligt, aldrig faar Frugter — at de i Virke- 

 ligheden hyppigst er særkønnede, idet enten det hanlige eller det 

 hunlige Element ikke er funktionsdygtigt (Planten er tvebo). Dog 

 synes det, som om et og samme Individ i en Periode kan være 

 hanlig og i en anden hunlig, men Iagttagelserne herom er ikke 

 ganske sikre. 



Kristtornfamilien er en ret stor Famlie, som hovedsagelig 

 hører hjemme i varme Lande, og i Europa har den kun denne ene 

 Repræsentant. 



Dens Udbredelse i Norden er nøje undersøgt og ganske inter- 

 essant. I Norge har J. HOLMBOE sammenstillet alle Data derom, 

 og hans Hovedresultat er, at den er vidt udbredt langs Syd- og 

 Vestkysten med Nordgrænse i Omegnen af Kristianssund. I mange 

 Strøg er den meget almindelig, især i Løvskov, men til Dels og- 

 saa i Fyrreskov. Den er i det hele og store indskrænket til de 

 Egne, som har det mildeste Vinterklima (Middeltemperaturen for 

 Januar O" eller derover). I Danmark findes den især i Jylland, 

 hvor den mangesteds er hyppig i Østkystens frodige Skove; paa 

 Læsø er den ret udbredt; endvidere forekommer den nogle Steder 

 paa Fyn (paa den lille Æbelø nord for Fyn findes et af de smuk- 

 keste vildtvoksende Træer af Kristtorn) og paa Nordenden af 

 Langeland ; endelig er der paa Sejerø i Kattegat en lille Bestand 

 af den. Længere øst paa i Danmark mangler den. I Sverige 

 findes den slet ikke vildt voksende; dog har en enkelt Busk været 

 fundet i Bohuslån i Begyndelsen af forrige Aarhundrede. 



Af disse Data fremgaar tydeligt, at vi er paa Grænsen af 

 Artens Udbredelsesomraade ; det omfatter ellers hele det vestlige 

 Europa og Middelhavslandene (mest dog de europæiske) helt ind 

 forbi Kaukasus; men i den sydlige Del af Omraadet er Krist- 

 tornen en Bjærgplante. 



Tav. 603. Fig. 1. Blomstrende Gren. Fig. 2. Blomst ('/i). Fig. 3. Frugt- 

 bærende Grenstykke. Fig. 4. Frugt, skaaret igennem paa tværs, det øvre 

 Stykke med Mærke af Arret, det nedre med de fire smaa Bægerblade (Vi). 

 Fig. 5. Tværsnit af Frugt, visende de 4 Stene (Vi). Fig. 6. Frugtsten, set fra 

 Siden (Vi). Fig. 7. Samme, i Tværsnit (VO- 



